Babelscape/SREDFM huggingface dataset:
प्राकृतिक विधि

प्राकृतिक विधि (Natural law, or the law of nature) विधि की वह प्रणाली है जो प्रकृति द्वारा निर्धारित होती है। प्रकृति द्वारा निर्धारित होने के कारण यह सार्वभौमिक है। परम्परागत रूप से प्राकृतिक कानून का अर्थ मानव की प्रकृति के विश्लेषण के किए तर्क का सहारा लेते हुए इससे नैतिक व्यवहार सम्बन्धी बाध्यकारी नियम उत्पन्न करना होता था। 

प्राकृतिक कानून की प्रायः प्रत्यक्षवादी कानून (positive law) से तुलना की जाती है। प्राकृतिक विधि प्रकृति के आदेश आत्मक नियमों का एक समूह है। या मानवी विधि का एक आदर्श है। मनुष्य द्वारा बने हुए कानून प्राकृतिक विधि के अनुसार होने चाहिए। 
प्राकृतिक विधि को अनेक नामों से पुकारा जाता है। यह ईश्वरीय विधि है क्योंकि यह मनुष्य द्वारा नहीं बल्कि ईश्वर द्वारा लागू की जाती है। या नैतिक विधि है क्योंकि इसके द्वारा न्याय और अन्याय का निर्णय होता है। यह एक ऐसा मापदंड है जिसके सहारे यह निश्चय किया जाता है कि मनुष्य द्वारा बना हुआ कौन सा कानून उचित है और कौन सा अनुचित। यह आलिखित विधि है क्योंकि यह विधि किसी सिला चट्टान संहिता आदि पर लिखी नहीं है या प्रकृति या ईश्वर की अंगुलियों द्वारा आदमी के दिल और दिमाग पर ही लिखी होती है। या सार्वभौमिक विधि है क्योंकि यह सभी जगहों पर सब समय में सभी व्यक्तियों या जीवो पर समान रूप से लागू होती है। या शाश्वत विधि है क्योंकि या सृष्टि के आदि से लेकर आज तक एक ही रूप में कायम है।
थॉमस एक्विनास प्राकृतिक कानूनों का तात्पर्य स्पष्ट करते हुए लिखता है कि मनुष्य इन कानूनों की सहायता से भले और बुरे का ज्ञान प्राप्त करता है प्राकृतिक कानूनों की उत्पत्ति शाश्वत कानूनों से हुई है सांसद कानूनों को मनुष्य पूर्ण रूप से नहीं समझ पाता है परंतु प्राकृतिक कानून अधिक बोद्ध गम और स्पष्ट हैं प्राकृतिक कानून विश्व की सभी वस्तुओं में समान रूप से व्याप्त है मनुष्य के अतिरिक्त यह वनस्पतियों और पशुओं आदि में भी व्याप्त है किंतु मनुष्य में प्राकृतिक कानून का सुंदर ढंग से अभिव्यक्त करण हुआ है क्योंकि पौधे और पशु तो अचेतन रूप से कार्य करते हैं परंतु मनुष्य विवेक के साथ कार्य करता है शोभा इन प्राकृतिक कानून के संबंध में उदाहरण देते हैं कि मानव जीना चाहता है और जीने के लिए जीवन सुरक्षा की आवश्यकता है जीवन की सुरक्षा अर्थात आत्मरक्षा प्राकृतिक कानून है इतना ही नहीं जैसा कि अरस्तु ने भी कहा था मनुष्य ऐसे जीवन की इच्छा करता है जिसमें विवेक यह स्वभाव की सिद्धि हो
प्राकृतिक कानून ईश्वरीय अभिव्यंजना है यह कानून अपरिवर्तनीय और इसके साथ साथ आवश्यक भी है प्राकृतिक कानून कोई अलग वस्तु नहीं वरन मनुष्य में निहित देवी प्रेरणा है मनुष्य सताए इन कानूनों के आधार पर कार्यों के भले बुरे रूप कोई जांच कर कदम बढ़ाता है और आदर्श व्यवस्था को प्राप्त करता है जीवन की रक्षा कानून पर निर्भर करती है और मनुष्य में परोपकार की भावना दीन दुखियों की सहायता करना आज प्रवृत्तियां प्राकृतिक कानून से ही संबंधित है
केरल की संस्कृति

केरल की संस्कृति पिछले सदियों में विकसित हुई है, जो भारत और विदेशों के अन्य हिस्सों से प्रभावित है। यह अपनी प्राचीनता और मलयाली लोगों द्वारा संघटनात्मक निरंतरता द्वारा परिभाषित की जाती है। शास्त्रीय पुरातनता से भारत और विदेशों के विभिन्न हिस्सों से पलायन कर आये लोगो के कारण आधुनिक केरल समाज ने आकार लिया है।

केरल की गैर-प्रागैतिहासिक सांस्कृति का संबंध तीसरी शताब्दी के आसपास, एक विशिष्ट रूप से ऐतिहासिक क्षेत्र से है, जिसे थंबीजोम कहा जाता है, जो एक आम तमिल संस्कृति वाला क्षेत्र है, जहां चेरा, चोल और पंड्या राजवंशो का उत्थान हुआ। उस समय, केरल में पाया जाने वाला संगीत, नृत्य, भाषा (पहली द्रविड़ भाषा - "द्रविड़ भाषा" - तत्कालीन तमिल) और संगम (1,500-2, 000 साल पहले रचा गया तमिल साहित्य का एक विशाल कोष) थंबीजोम (आज का तमिलनाडु) के बाकी हिस्सों के समान ही था। केरल की संस्कृति द्रविड़ लोकाचार के संस्कृतकरण, धार्मिक आंदोलनों के पुनरुत्थान और जातिगत भेदभाव के खिलाफ सुधार आंदोलनों के माध्यम से विकसित हुई। केरल एक ऐसी संस्कृति को दर्शाता है जो सभ्य जीवन शैली के विभिन्न संकायों के आवास, उच्चारण और आत्मसात के माध्यम से विकसित हुई है।

केरल के सांस्कृतिक जीवन में महत्वपूर्ण योगदान देनेवाले कलारूपों में लोककलाओं, अनुष्ठान कलाओं और मंदिर कलाओं से लेकर आधुनिक कलारूपों तक की भूमिका उल्लेखनीय है। केरलीय कलाओं को सामान्यतः दो वर्गों में बाँट सकते हैं - एक दृश्य कला और दूसरी श्रव्य कला। दृश्य कला के अंतर्गत रंगकलाएँ, अनुष्ठान कलाएँ, चित्रकला और सिनेमा आते हैं।
१९९४ यूईएफए कप फाइनल

१९९४ यूईएफए कप फाइनल एक फुटबॉल मैच था, जो इटली के इंटरनेजियोनल और ऑस्ट्रिया के कैसिनो साल्ज़बोर्ग के बीच दो चरण मे खेला गया था। इंटरनेजियोनल फाइनल समग्र पर 2-0 से जीता।

* १९९३-९४ यूईएफए कप
अनुकरण

यहाँ 'अनुकरण' शब्द यूनानी (ग्रीक) भाषा के ‘मिमेसिस’ (Mimesis) के पर्याय रूप में प्रयुक्त हुआ है। ‘मिमेसिस’ का अंग्रेजी अनुवाद है - ‘इमिटेशन’ (imitation) किन्तु ‘इमिटेशन’ से ‘मिमेसिस’ का पूरा अर्थ व्यक्त नहीं होता, क्योंकि यूनानी भाषा के बहुत सारे शब्दों की अर्थवत्ता या अर्थछटा अंग्रेजी में यथावत् व्यक्त नहीं हो पाती।

हिन्दी में ‘अनुकरण’ अंग्रेजी के ‘इमिटेशन’ शब्द से रूपान्तर होकर आया है। अनुकरण का सामान्य अर्थ है- नकल या प्रतिलिपि या प्रतिछाया, जबकि वर्तमान सन्दर्भ में उसका मान्य अर्थ है- ‘‘अभ्यास के लिए लेखकों और कवियों को उपलब्ध उत्कृष्ट रचनाओं का अध्ययन एवं अनुसरण करना।’’ यूनानी भाषा में कला के प्रसंग में अनुकरण का व्यवहार अरस्तू का मौलिक प्रयोग नहीं है। अरस्तू से
पूर्व प्लेटो ने अनुकरण का प्रतिपादन कविता को हेय तथा हानिकारक सिद्ध करने के हेतु किया था।
रिवॉल्वर रानी

रिवॉल्वर रानी एक बॉलीवुड हास्य नाटक फ़िल्म है जिसका निर्देशन साई कबीर ने किया है। फ़िल्म वेव सिनेमा ने प्रस्तुत की। इस फ़िल्म में मुख्य अभिनय भूमिका में कंगना राणावत और वीर दास हैं जबकि पीयूष मिश्रा, ज़ाकिर हुसैन और पंकज सारस्वत सहायक अभिनेता हैं। फ़िल्म राजनीतिक पृष्ठभूमि में उपहासात्मक और असामान्य प्रेम कहानी दिखाती है। यह फ़िल्म २५ अप्रैल २०१४ को जारी की गई।

pin na,210507
दक्षिण सूडान का इतिहास

दक्षिण सूडान का इतिहास में वर्तमान दक्षिण सूडान क्षेत्र और यहाँ के निवासियों का इतिहास शामिल है।

दक्षिण सूडान २०११ में सूडान गणराज्य से अलग होकर एक देश बना।
भौगोलिक रूप से दक्षिण सूडान का कोई भी क्षेत्र सूडान क्षेत्र (सहेल) का भाग नहीं है और अपने आप को उप-सहारा अफ़्रीका के हिस्से के रूप में गठित करता है। आधुनिक शब्दावली में इसमें पूर्वी सूडानी सवाना क्षेत्र के भाग भी शामिल हैं। इसके "सूडान" में समावेशन का कारण १९वीं सदी में उस्मानी साम्राज्य का विस्तार और इसके बाद १८८५ से २०११ तक माहदिया सूडान, एंग्लो-मिस्र सूडान और सूडान गणराज्य के शामिल होना रहा।

दक्षिण सूडान में निलो-सहारा भाषियों की बहुलता है और नाइजर-कांगो भाषी अल्पसंख्यक हैं। ऐतिहासिक रूप से वर्तमान दक्षिण सूडान केन्द्रिय सूडान भाषियों की बहुलता वाला था लेकिन निलोत जनजाती की उपस्थिति भी प्रागैतिहासिक काल से ही मानी जाती है। चौदहवीं सदी के समकालीन समय में मकुरिया और अलोदिया ईसाई न्युबियन साम्राज्य के विघटन के बाद से ही निलोटिक लोग धीरे-धीरे इस क्षेत्र में बढ़ने लग गये।
ज्यूसेपे मेत्सिनी

right|thumb|250px|ज्यूसेपे मेत्सिनी
ज्युसेपे मेत्सिनी (Giuseppe Mazzini ;उच्चारण [dʒuˈzɛppe matˈtsiːni]; 22 जून 1807 – 10 मार्च 1872) इटली के राजनेता, पत्रकार तथा एकीकरण का कार्यकर्ता थे। इनको 'इटली का स्पन्दित हृदय (धड़कता दिल)' कहा जाता था। इन्होंने 1833 बर्न में यंग यूरोप की स्थापना की। यह राजतंत्र के घोर विरोधी थे। उनके प्रयत्नों से इटली स्वतंत्र तथा एकीकृत हुआ। विनायक दामोदर सावरकर मेत्सिनी को अपना आदर्श नायक मानते थे।
लाला लाजपत राय मेत्सिनी को अपना राजनीतिक गुरू मानते थे। बाद मे लाला लाजपत राय ने मेत्सिनी की प्रसिद्ध रचना 'द ड्यूटी ऑफ मैन' का उर्दू मे अनुवाद किया ।
सामाजिक परिवर्तन

संस्कृतियों के परस्पर सम्पर्क आने से सामाजिक परिवर्तन; इस चित्र में [[एरीजोना|एरिजोना]] के एक [[जनजाति]] के तीन पुरुष दिखाये गये हैं। बायें वाला पुरुष परम्परागत पोशाक में है, बीच वाला मिश्रित शैली में है तथा दाहिने वाला १९वीं शदी के अन्तिम दिनों की अमेरिकी शैली में है।

सामाजिक परिवर्तन, समाज के आधारभूत परिवर्तनों पर प्रकाश डालने वाला एक विस्तृत एवं कठिन विषय है। इस प्रक्रिया में समाज की संरचना एवं कार्यप्रणाली का एक नया जन्म होता है। इसके अन्तर्गत मूलतः प्रस्थिति, वर्ग, स्तर तथा व्यवहार के अनेकानेक प्रतिमान बनते एवं बिगड़ते हैं। समाज गतिशील है और समय के साथ परिवर्तन अवश्यंभावी है।

आधुनिक संसार में प्रत्येक क्षेत्र में विकास हुआ है तथा विभिन्न समाजों ने अपने तरीके से इन विकासों को समाहित किया है, उनका उत्तर दिया है, जो कि सामाजिक परिवर्तनों में परिलक्षित होता है। इन परिवर्तनों की गति कभी तीव्र रही है कभी मन्द। कभी-कभी ये परिवर्तन अति महत्वपूर्ण रहे हैं तो कभी बिल्कुल महत्वहीन। कुछ परिवर्तन आकस्मिक होते हैं, हमारी कल्पना से परे और कुछ ऐसे होते हैं जिसकी भविष्यवाणी संभव थी। कुछ से तालमेल बिठाना सरल है जब कि कुछ को सहज ही स्वीकारना कठिन है। कुछ सामाजिक परिवर्तन स्पष्ट है एवं दृष्टिगत हैं जब कि कुछ देखे नहीं जा सकते, उनका केवल अनुभव किया जा सकता है। हम अधिकतर परिवर्तनों की प्रक्रिया और परिणामों को जाने समझे बिना अवचेतन रूप से इनमें शामिल रहे हैं। जब कि कई बार इन परिवर्तनों को हमारी इच्छा के विरुद्ध हम पर थोपा गया है। कई बार हम परिवर्तनों के मूक साक्षी भी बने हैं। व्यवस्था के प्रति लगाव के कारण मानव मस्तिष्क इन परिवर्तनों के प्रति प्रारंभ में शंकालु रहता है परन्तु शनैः उन्हें स्वीकार कर लेता है। वध दल
१९९७ यूईएफए कप फाइनल

१९९७ यूईएफए कप फाइनल एक फुटबॉल मैच था, जो जर्मनी के शाल्का और इटली के इंटरनेजियोनल के बीच दो चरण मे खेला गया था। फाइनल समग्र पर 1-1 से समाप्त हुआ, लेकिन अंत में शाल्का पेनल्टी शूटआउट पर फाइनल 4–1 से जीता।


* १९९६-९७ यूईएफए कप
रॉबर्ट वाड्रा

रॉबर्ट वाड्रा (जन्म-18 मई 1969) भारत के भूतपूर्व प्रधानमंत्री श्री राजीव गांधी की सुपुत्री कांग्रेस की राष्ट्रीय महासचिव प्रियंका गांधी के पति हैं।
१९९८ यूईएफए कप फाइनल

१९९८ यूईएफए कप फाइनल 6 मई 1998 पर पैरिस, फ्रांस में पार्क डेस प्रिंसेस में हुए एक फुटबॉल मैच था। यह दो इतालवी टीम इंटरनेजियोनल और लेज़िओ के बीच खेला गया था। इंटरनेजियोनल फाइनल 3-0 से जीत लिया। यह पहला एकल लेग यूईएफए कप फाइनल था।



* १९९७-९८ यूईएफए कप
१९९९ यूईएफए कप फाइनल

१९९९ यूईएफए कप फाइनल, 12 मई 1999 पर मास्को, रूस में लूजनिक्की स्टेडियम में हुए एक फुटबॉल मैच था। यह इटली के पार्मा और फ्रांस के मार्सिले के बीच खेला गया था। पार्मा ने फाइनल 3-0 से जीत लिया।

* १९९८-९९ यूईएफए कप
सामाजिक चक्र

सामाजिक परिवर्तन के के सन्दर्भ में सामाजिक चक्र (social cycle) की मूल मान्यता यह है कि सामाजिक परिवर्तन की गति और दिशा एक चक्र की भाँति है और इसलिए सामाजिक परिवर्तन जहाँ से आरम्भ होता है, अन्त में घूम कर फिर वहीं पहुँच कर समाप्त होता है। यह स्थिति चक्र की तरह पूरी होने के बाद बार-बार इस प्रक्रिया को दोहराती है। इसका उत्तम उदाहरण भारत, चीन व ग्रीस की सभ्यताएँ हैं। चक्रीय सिद्धान्त के कतिपय प्रवर्तकों ने अपने सिद्धान्त के सार-तत्व को इस रूप में प्रस्तुत किया है कि इतिहास अपने को दुहराता है’। 

चक्रीय सिद्धान्तों के विचारानुसार परिवर्तन की प्रकृति एक चक्र की भाँति होती है। अर्थात् जिस स्थिति से परिवर्तन शुरू होता है, परिवर्तन की गति गोलाकार में आगे बढ़ते-बढ़ते पुनः उसी स्थान पर लौट आती है जहाँ पर कि वह आरम्भ में थी। विलफ्रेडो परेटो ने सामाजिक परिवर्तन के अपने चक्रीय सिद्धान्त में यह दर्शाने का प्रयत्न किया है कि किस भाँति राजनीतिक, आर्थिक तथा आध्यात्मिक क्षेत्र में चक्रीय गति से परिवर्तन होता रहता है।
२००० यूईएफए कप फाइनल

२००० यूईएफए कप फाइनल, 17 मई 2000 पर कोपेनहेगेन, डेनमार्क में पार्किंग स्टेडियम में हुए एक फुटबॉल मैच था। यह तुर्की के गालतासराय और इंग्लैंड के आर्सेनल के बीच खेला गया था। फाइनल अतिरिक्त समय के बाद 0-0 पर समाप्त हुआ, लेकिन अंत में गालतासराय पेनल्टी शूटआउट पर फाइनल 4–1 से जीता। गालतासराय एक यूरोपीय क्लब टूर्नामेंट जीतने वाले पहले तुर्की टीम हैं।

* १९९९-२००० यूईएफए कप
गगन मै थाल

"गगन मै थाल, रव चंद दीपक बने..." यह आरती सिखों के प्रथम गुरु श्री गुरु नानक देव जी द्वारा उच्चारित है। उन्होंने यह आरती 1506 या 1508 में पूर्वी भारत की यात्रा के दौरान पुरी के श्री जगन्नाथ जी मंदिर में उच्चारण की थी। अमृतसर स्थित सिखों के तीर्थ स्थल श्री हरिमंदिर साहिब (स्वर्ण मंदिर) में प्रतिदिन संध्या समय रहरास साहिब के पाठ व अरदास के साथ यह आरती की जाती है।यह आरती मूल रूप मे गुरमुखी मे लिखी हुई है और सिखों के पवित्र आदि ग्रन्थ में शामिल है।

परंपरागत आरती से हट कर, इसमें सम्पूर्ण सृष्टि को ही परमात्मा की आरती में लीन कल्पित-प्रदर्शित किया गया है। आरती धनासरी राग में गायी जाती है जो संध्याकालीन राग है और गुरुग्रंथ साहिब की लगभग 115 रचनायें इस राग में निबद्ध हैं।
ज्योत्स्ना मिलन

ज्योत्स्ना मिलन (१९ जुलाई १९४१-५ मई २०१४) हिंदी की कवयित्री एवं कथाकार थीं। वे स्त्रियों के संगठन 'सेवा' के मासिक मुखपत्र 'अनसूया' की संपादक भी थीं। उन्हें महिलाओं के उत्थान तथा उनसे जुड़े संवेदनशील मुददों को अपनी लेखनी के माध्यम से अभिव्यक्त करने में महारत हासिल थी। वे वरिष्ठ साहित्यकार पद्मश्री रमेशचन्द्र शाह की पत्नी थीं। 

‘घर नहीं’ (कविता-संग्रह): ‘अ अस्तु का’ (उपन्यास) और ‘खंडहर और अन्य कहानियां’ (कहानी - संग्रह) इत्यादि उनकी प्रमुख कृतियां हैं। विभिन्न पत्र-पत्रिकाओं में नियमित रूप से उनकी रचनाएं प्रकाशित व प्रशंसित हुई है। साथ हीं वे अनेक मानद सम्मानों से सम्मानित भी हुईं हैं। उनका दिनांक 5 मई 2014 को रात लगभग आठ बजे निधन हो गया। 

'हम सविता' श्री इला र. भट्ट की 'स्त्री-चिंतन की पुस्तक' का उन्होने अनुवाद एवं संपादन किया। साथ हीं इला बहन भट्ट के ऐतिहासिक उपन्यास 'लॉरी युद्ध' का अनुवाद और गुजराती के निरंजन भगत, सुरेश जोशी, लाल शंकर ठाकर, गुलाम मोहम्मद शेख, प्रियकांत मणियार एवं पवन कुमार जैन की कविताओं का भी उन्होने अनुवाद किया। वर्ष १९८५-८६ के लिए मध्यप्रदेश सरकार की मुक्तिबोध फेलोशिप एवं मानव संसाधन विकास मंत्रालय की सीनियर फेलोशिप उपन्यास लेखन के लिए। रामानुजम तथा धारवाडकर द्वारा संपादित 'दि ऑक्सफोर्ड एंथोलॉजी ऑफ इंडियन पोइट्री', आरलिन जाइड द्वारा संपादित 'इन देयर ऑन वॉइस' एवं १९९८ की श्रेष्ठ कहानियाँ के गुजराती संकलन में उनकी कहानी संकलित है।
न्यू आर. एस. जे. पब्लिक स्कूल

न्यू आर. एस. जे. पब्लिक स्कूल (अंग्रेज़ी: New R. S. J. Public School या NRSJPS) एक धर्मनिरपेक्ष, सह शिक्षा और अंग्रेजी माध्यम का निजी स्कूल है यह विद्यालय झूँसी, इलाहाबाद, भारत में स्थित है। यह कुमार एजुकेशनल सोसायटी द्वारा संचालित और सीबीएसई द्वारा प्रवाधित है।

स्कूल कक्षा नर्सरी से कक्षा बारह तक चलता है। वसंत विहार, झूँसी, इलाहाबाद में एक शाखा कक्षा नर्सरी से कक्षा पांच तक चलता है। लालापुर, हंडिया, जमशेदपुर, इलाहाबाद में स्कूल की एक अन्य शाखा निर्माणाधीन है।

स्कूल में चार घरो की प्रणाली (पीले, नीले, हरे और रंग लाल) है, जो एक वार्षिक दो दिवसीय खेलकूद प्रतियोगिता सहित कई अन्य प्रतियोगिताओ में हिस्सा लेते हैं।
स्मिता अग्रवाल

अंगूठाकार| स्मिता अग्रवाल
स्मिता अग्रवाल (जन्म १९५८) एक भारतीय कवियित्री और इलाहाबाद विश्वविद्यालय में अंग्रेजी की प्रोफेसर हैं।
दर्शन परिषद

दर्शन परिषद् भारत हिन्दी एवं अन्य भारतीय भाषाओं के माध्यम से मौलिक चिन्तन को बढ़ावा देने वाली एक संस्था है। इसका आरम्भ १९५४ में हुआ। इसका नाम 'अखिल भारतीय दर्शन परिषद्' था। 2016 में पुनः इसी नाम से संस्था पंजीकृत हुई है और निर्बाध रूप से अपने उद्देश्यों की ओर अग्रसर है। साहित्य के अतिरिक्त किसी अन्य विधा या विज्ञान के क्षेत्र में, हिन्दी या किसी अन्य भारतीय भाषा को माध्यम बनाने वाली यह अप्रतिम संस्था है। यह 'दार्शनिक' नामक एक त्रैमासिक पत्रिका का प्रकाशन भी करती है।

परिषद् का पंजीयन 23 अगस्त 1956 को लखनऊ में स्टॉक कंपनीज़ के संयुक्त-पंजीयक ने किया। इसका पंजीयन क्रमांक हैः 1194/17304/ 211/1956। कालक्रम में उसका नवीनीकरण नहीं हो सका। अतः पंजीयन की तत्कालीन नियमावली के अनुसार परिषद् का पंजीयन जबलपुर में दिनांक 12.07.2010 को ‘‘दर्शन-परिषद्’’ के नाम से सम्पन्न हुआ। इसका पंजीयन क्रमांक 04/14/01/12087/10 है। अद्यावधि परिषद् में 1900 से अधिक आजीवन सदस्य हैं तथा वर्तमान में यह देश में दर्शनशास्त्र के सर्वाधिक आजीवन सदस्यों की संस्था है। 2016 में इस संस्था ने अपने पूर्व नाम को पुनः प्राप्त कर लिया और अद्यतन रूप से क्रियाशील है। 

परिषद् को प्रारंभिक दिनों में प्रेरणा तथा सहयोग देने वालों में आचार्य नरेन्द्र देव, सुप्रसिद्ध साहित्यकार तथा तत्कालीन साहित्य अकादमी के उपसचिव श्री प्रभाकर माचवे तथा राजनयिक मनीषी डॉ॰ संपूर्णानन्द के नाम उल्लेखनीय हैं। परिषद् प्रारंभ से ही जनाधार एवं राष्ट्रभाषा में दार्शनिक चिंतन के उत्कर्ष को महत्वपूर्ण मानती रही है तथा शासकीय या अर्धशासकीय आलंबनों को अनावश्यक महत्व नहीं दिया गया।

आज परिषद् को आर्थिक दृष्टि से सर्वाधिक सहयोग भारतीय दार्शनिक अनुसंधान परिषद् प्रदान करती है।

परिषद् आज विश्व स्तर पर दर्शनशास्त्र के अंतर्राष्ट्रिय संगठन फिस्प (Federation of International Societies of Philosophy) से नवंबर, 1993 से संबद्ध है। इसके पंचवार्षिक अंतर्राष्ट्रिय अधिवेशनों में परिषद् की भागीदारी होती है।
डोना ई ओसेई

अंगूठाकार
डोना ई ओसेई (हिन्दी: औरत और चिड़िया) 22 मीटर ऊँची स्पेनी कैटलन चित्रकार और मूर्तिकार जोआन मीरो द्वारा निर्मित मूर्ति है। यह कातालोन्या के सबसे बड़े नगर और राजधानी बार्सिलोना में स्थित है। इसका निर्माण मीरो ने 1983 में किया था।
सूरज पालीवाल

सूरज पालीवाल (जन्म: 8 नोव्हेंबर 1951 मथुरा, उत्तर प्रदेश) हिन्दी के वरिश्ठ आलोचक और प्रगतिशील आलोचना के प्रमुख संवाहक हैं।
नोएडा इंटरनेशनल युनिवर्सिटी

नोएडा इंटरनेशनल युनिवर्सिटी विश्‍वविद्यालय अनुदान आयोग द्वारा मान्यता प्राप्त विश्वविद्यालय है। इसके प्रायोजक मारुति एजुकेशन ट्रस्ट है।
University Type - Private

Established - 2010
ललित कला अकादमी, ऊमेओ

ललित कला अकादमी, ऊमेओ 

"Konsthögskolan"



ललित कला अकादमी ऊमेओ विश्वविद्यालय का कला स्कूल है। इसकी स्थापना 1987 में हुई थी। यहाँ हर साल 12 विद्यार्थीयों को दाखिला दिया जाता है।

श्रेणी:स्वीडन के विश्वविद्यालय
ऊमेओ सैंट्रल स्टेशन

ऊमेओ सैंट्रल स्टेशन (स्वीडिश: Umeå centralstation or Umeå C) ऊमेओ, स्वीडन में स्थित एक रेलवे स्टेशन है।

जुलाई 2010 में इसका पुनर-विकास शुरू हुआ। 7 अगस्त 2010 से 1 जून 2011 तक स्टेशन बंद रहा और सारे यात्रिओं को नये ऊमेओ पूरबी स्टेशन का इस्तेमाल करना पड़ा। इसका कारज 2012 में संपन्न हुआ।
पापोन

अंगराग महंत (असमिया: অংগৰাগ মহন্ত), जिन्हें मुख्यत: उनके उपनाम "पापोन" के नाम से जाना जाता है, भारत के राज्य असम से आने वाले एक गायक, संगीतकार और रिकार्ड निर्माता हैं। 

एनडीटीवी गुड टाइम्स के साथ हुए एक साक्षातकार में पापोन ने कहा था कि वो दुनिया भर की यात्रा करना और दुनिया के विभिन्न संगीत समारोहों में प्रस्तुति देना चाहते है। वह दुनिया भर के विभिन्न संगीतकारों से मिल कर दुनिया भर के विभिन्न इलाकों के संगीत को सीखना और इन प्रतिभावान संगीतकारों के साथ मिलकर अद्भुत और सुंदर संगीत रचना करना चाहते हैं। पापोन द्वारा रचित उनका अधिकांश शुरुआती संगीत प्रचलित संगीत से पूरी तरह से अलग था। यह पूर्वी लोक संगीत था और मुख्यत: असमिया भाषा में था। उनके द्वारा रचित पहला हिन्दी एलबम 'द स्टोरी सो फार' था।
डोबेलन्ज़ पार्क

डोबेलन्ज़ पार्क केंद्री ऊमेओ, स्वीडन में स्थित एक पार्क है। यह पार्क 1865 में बनाया गया और यह ऊमेओ का पहला पार्क है। इसका नाम जरनैल जिओर्ज कार्ल वोन डोबेलन्ज़ के नाम पर पड़ा है और 1867 में इस पार्क में उनका स्मारक भी बनाया गया था। 1865 में इस पार्क को अंग्रेजी अंदाज़ में बनाना शुरू किया गया था।

इस पार्क को पहले "सताडस्त्रादगार्डन" नाम दिया गया था पर 1867 में स्मारक बनने के बाद इसको इसका मौजूदा नाम दिया गया। 1888 की आग में लगभग सारा पार्क जल गया था पर स्मारक को कुझ नहीं हुआ था। 1897 में इसको फिर से बहाल करने के लिए प्राजैक्ट शरू किया गया।
अनुराग ठाकुर

अनुराग ठाकुर (जन्म नाम: अनुराग सिंह ठाकुर) भारतीय जनता पार्टी से सम्बद्धता रखने वाले एक भारतीय राजनीतिज्ञ हैं। अनुराग 2009 के उपचुनाव एवं 2014 के आम चुनावों में हिमाचल प्रदेश के हमीरपुर से लोकसभा के लिए निर्वाचित हुए हैं। वह हिमाचल प्रदेश के पूर्व मुख्यमंत्री प्रेम कुमार धूमल के बेटे हैं।
२०१४ यूईएफए चैंपियंस लीग फाइनल

२०१४ यूईएफए चैंपियंस लीग फाइनल, 2013–14 यूईएफए चैंपियंस लीग का अंतिम मैच था, यह यूईएफए द्वारा आयोजित यूरोप के प्रमुख क्लब फुटबॉल टूर्नामेंट के 59 वें सीज़न है और यह यूरोपीय चैंपियन क्लब 'कप से नाम परिवर्तित यूईएफए चैंपियंस लीग करने के बाद यह 22 वीं के सीज़न है। यह लिस्बन, पुर्तगाल में एस्टैडियो दा लूज द्वारा आयोजित किया गया, फाइनल मैच दो स्पेनी टीमों रियल मैड्रिड और एटलेटिको मैड्रिड के बीच था, यह फाइनल टूर्नामेंट के इतिहास में पहली बार फाइनल मे एक ही शहर से दो टीमों की सुविधा के लिए बना। 

रियल मैड्रिड ने अतिरिक्त समय में एटलेटिको मैड्रिड को 4-1 से हरा कर मैच जीत। यह उन्क दसवां खिताब था।
अशोक सुंदरी

अशोक सुंदरी (संस्कृत: अशोकसुन्दरी, Aśokasundarī) यह एक हिन्दू देवकन्या हैं, जिनका वर्णन भगवान शिव और पार्वती की बेटी के रूप में किया गया है। वह आम तौर पर मुख्य शास्त्रों में शिव के पुत्री के रूप में वर्णित नहीं हैं, उनकी कथा पद्मपुराण में अंकित है।
माता पार्वती के अकेलेपन को दूर करने हेतु कल्पवृक्ष नामक पेड़ के द्वारा ही अशोक सुंदरी की रचना हुई थी।
अ+शोक अर्थात् सुख, माता पार्वती को सुखी करने हेतु ही उनका निर्माण हुआ था और वह अत्यंत सुंदर थीं इसी कारण इन्हें सुंदरी कहा गया। यें भगवान शिव और माता पार्वती की सबसे बड़ी बेटी हैं यें भगवान कार्तिकेय से छोटी किन्तु गणेशजी ,मनसा देवी, देवी ज्योति और भगवान अय्यपा से बड़ी हैं । मुनि जरत्कारु इनके जीजा हैं और मुनि आस्तिक की मौसी हैं ।
भगवंत मान

भगवंत मान पंजाब के एक प्रसिद्ध हास्य कलाकार हैं। वे पंजाब के ही संगरूर लोक सभा निर्वाचन क्षेत्र से सत्रहवीं लोकसभा के निर्वाचित सदस्य हैं। इसके पूर्व वे सोलहवीं लोकसभा में भी इसी क्षेत्र से २०१४ के चुनाव में चुने गए थे। वे आम आदमी पार्टी के सदस्य हैं। अपने राजनीतिक करियर की शुरुआत उन्होंने मनप्रीत सिंह बादल की पार्टी पंजाब पीपल्स पार्टी से की, लेकिन बाद में मनप्रीत काँग्रेस में शामिल हो गए तथा भगवंत आम आदमी पार्टी में आ गए।
जीतन राम मांझी

जीतन राम मांझी (जन्म: ६ अक्टूबर १९४४) एक भारतीय राजनेता और बिहार के पूर्व मुख्यमंत्री हैं। वो राजनीतिक पार्टी जनता दल (यूनाइटेड) के नेता के तौर पर २३वें मुख्यमंत्री रहे। जीतन राम मांझी बिहार में दलित समुदाय के पहले मुख्यमंत्री रहे। २० फरवरी २०१५ को उन्होनें मुख्यमंत्री पद से इस्तीफ़ा दे दिया। वर्तमान में वह हिन्दुस्तानी अवाम मोर्चा के राष्ट्रीय अध्यक्ष है।
उत्तरी नौरलंड का न्यायालय

उत्तरी नौरलंड का न्यायालय (Hovrätten för Övre Norrland) स्वीडन का एक न्यायालय है, जिसके अंतर्गत वैस्टरबाटन काउंटी और नोरबाटन काउंटी के क्षेत्र आते हैं। यह न्यायालय स्वीडन के शहिर ऊमेओ में स्थित है। न्यायालय की इमारत स्वीडन की कुछ ऐसी इमारतों में से एक है जो 1888 की भीषण आग से पहिले बनी थी और आज भी मौजूद है।

इसकी इमारत 1886–1887 में पुनर्जागरण अंदाज़ में बनाई गई थी और इसको जोहान नोर्डकिस्त द्वारा डिज़ाइन किया गया था। शुरू के कुछ सालों में इसका प्रयोग एक स्कूल के तौर पर किया जाता था जहाँ अध्यापकों को पढाया जाता था। इमारत में प्राचार्य का घर, कक्षाएं, सभागार और जिम स्थित थे। उस समय इमारत के आस पास एक छोटा पार्क भी था।

16 दिसम्बर 1936 में राजा गुस्ताफ 5वें के द्वारा नौरलंड के इस न्यायालय का उदघाटन किया गया। यह न्यायालय सविया न्यायालय से अलग कर बनाया गया था, तांकि सविया न्यायालय का भार कम किया जा सके।
प्रेम नाथ डोगरा

प्रेम नाथ डोगरा (२४ अक्टूबर १८८४ - २१ मार्च १९७२) भारत के एक राजनेता थे। उन्होने जम्मू तथा कश्मीर के भारत में पूर्ण एकीकरण के लिए बहुत कार्य किया। वे भारतीय जनसंघ के अध्यक्ष भी रहे। वे प्रजा परिषद् के पहले अध्यक्ष थे। उन्हे 'शेर-ए-डुग्गर' कहा जाता है। डोगरा की दूरदर्शी सोच का ही परिणाम था कि 'एक विधान, एक निशान और एक प्रधान' की मांग पर आंदोलन का आगाज हुआ। परिणामतः देश, केंद्र और राज्य के बीच मजबूत रिश्ते कायम हुए।

प्रेमनाथ, महाराजा हरि सिंह के समय डी.सी. (विकास आयुक्त) थे। बाद में वे राष्ट्रीय स्वयंसेवक संघ के जम्मू के संघचालक बने और फिर प्रजा परिषद् के आन्दोलन से जुड़े। जम्मू के सभी आन्दोलन उनके मार्गदर्शन में हुए। 1972 तक वे जम्मू की राजनीति में प्रभावी रहे।
जॉन ड्राइडेन

300px|thumb|right|जॉन ड्राइडेन
जॉन ड्राइडेन (John Dryden ; 9 अगस्त 1631 – 12 मई 1700) आंग्ल कवि, साहित्यिक समालोचक तथा नाटककार था। १६६८ में उसे राष्ट्रकवि (Poet Laureate) बनाया गया।
सहसम्बन्ध

right|thumb|300px|बिन्दुओं (x, y) के अनेक समुच्चयों के लिये सहसम्बन्ध के कुछ उदाहरण
सांख्यिकी एवं प्रायिकता के सन्दर्भ में सहसम्बन्ध (Correlation) का दो सांख्यिकीय चरों के बीच सम्बन्ध का माप होता है। यह बताता है कि दो चर आपस में कितने सम्बन्धित हैं। यदि एक श्रेणी के चर-मूल्य में परिवर्तन होने पर दूसरी श्रेणी के चर-मूल्य में भी परिवर्तन होता है, तो ये दोनों समंक-श्रेणियाँ सह-सम्बन्धित कही जाती है। यह कारणता से भिन्न है।
संवलन

right|300px|thumb|दो आयताकार पल्सों का संवलन एक त्रिभुज होता है।
गणित में संवलन (convolution) दो फलनों की एक गणितीय संक्रिया है जिससे एक तीसरा फलन प्राप्त होता है। संवलन, अन्तःसहसंबंध (cross-correlation) के समान है। इसका उपयोग फलनीय विश्लेषण तथा संकेत प्रसंस्करण में होता है। कुछ प्रमुख अनुप्रयोग हैं- प्रायिकता, सांख्यिकी, संगणक दृष्टि (computer vision), छबि प्रसंस्करण, संकेत प्रसंस्करण, अवकल समीकरण आदि।
अच्छे दिन आने वाले हैं

अच्छे दिन आने वाले हैं भारतीय जनता पार्टी द्वारा २०१४ के लोकसभा चुनावों के दौरान प्रचारित किया गया एक नारा है जो पूरे भारत में बहुत अधिक लोकप्रिय हुआ। प्रवासी भारतीय दिवस के परिचर्चा सत्र को सम्बोधित करते हुए भाजपा के प्रधानमंत्री पद के उम्मीदवार नरेन्द्र मोदी ने प्रवासी भारतीयों से चुनावी प्रक्रिया और देश में हो रही क्रान्ति में हिस्सा लेने को कहा था। मोदी ने काँग्रेस प्रधानमन्त्री मनमोहन सिंह द्वारा की गयी टिप्पणी पर चुटकी लेते हुए कहा हमारे प्रधानमन्त्री जी ने कल ही कहा कि निराश होने की जरूरत नहीं, अच्छे दिन जल्द आने वाले हैं। मोदी का संकेत लोकसभा चुनाव के बाद केन्द्र में भाजपा के नेतृत्व में बनने वाली अपनी सरकार की ओर था।

नरेन्द्र मोदी ने चुनाव के पहले चरण में "जनता माफ नहीं करेगी" नारे के साथ लोगों की समस्याओं पर ध्यान केन्द्रित किया और अगले चरण में समस्याओं को सुलझाने के लिये ‘'अच्छे दिन आने वाले हैं'’ जैसा क्रान्तिकारी नारा देकर भारतीय राजनीति में इतिहास रच दिया।
पार्क हयात हैदराबाद

thumbnail|right|पार्क हयात हैदराबाद
पार्क हयात हैदराबाद २९ अप्रैल २०१२ को खोला गया एक लक्जरी होटल है जो भारत में बंजारा हिल्स के पास, हैदराबाद में स्थित है। ये ३२,२५६ वर्ग मीटर (३४७,२०० वर्ग फुट) के क्षेत्र पर बनाया हुआ होटल भारत में पहली शहरी पार्क हयात है और पार्क हयात पोर्टफोलियो में २९ होटल है।
२००१ यूईएफए कप फाइनल

२००१ यूईएफए कप फाइनल, 16 मई 2001 पर डॉर्टमुंड, जर्मनी में वेस्टफेलिया स्टेडियम में हुए एक फुटबॉल मैच था। यह इंग्लैंड के लिवरपूल और स्पेन के देपोर्तिवो अलवीस के बीच खेला गया था। लिवरपूल अतिरिक्त समय के बाद स्वर्ण गोल पर 5-4 से जीत हसिल की। इस जीत के साथ वे यह कप तीसरी बार जीता, 1973 और 1976 में उनकी जीत के बाद। यह हेसल स्टेडियम दुर्घटना के बाद लिवरपूल का पहला यूरोपीय फाइनल था।

* २०००-०१ यूईएफए कप
ठुमरी

ठुमरी भारतीय शास्त्रीय संगीत की एक गायन शैली है। इसमें रस, रंग और भाव की प्रधानता होती है। अर्थात जिसमें राग की शुद्धता की तुलना में भाव सौंदर्य को ज्यादा महत्वपूर्ण माना जाता है।
यह विविध भावों को प्रकट करने वाली शैली है जिसमें श्रृंगार रस की प्रधानता होती है साथ ही यह रागों के मिश्रण की शैली भी है जिसमें एक राग से दूसरे राग में गमन की भी छूट होती है और रंजकता तथा भावाभिव्यक्ति इसका मूल मंतव्य होता है। इसी वज़ह से इसे अर्ध-शास्त्रीय गायन के अंतर्गत रखा जाता है।
नूरी बिल्ज जेलान

200px|thumbnail|right|नूरी बिल्ज जेलान
नूरी बिल्ज जेलान (; जन्म २६ जनवरी १९५९, इस्तांबुल) तुर्कीयाई फोटोग्राफर, पटकथा लेखक, अभिनेता और फ़िल्म निर्देशक हैं। उन्होंने फिल्मनिर्माता, फोटोग्राफर अभिनेत्री एब्रु जेलान से विवाह किया जो फ़िल्म "क्लाइमेट्स" में उनके साथ प्रमुख अभिनेत्री थीं।
दिवाकर वर्मा

दिवाकर वर्मा हिन्दी साहित्यकार तथा नवगीतकार थे।

२५ दिसम्बर १९४१ को सूकरक्षेत्र सोरों, उत्तर प्रदेश की पावन धरा पर जन्मे दिवाकर वर्मा आपातकाल में मीसाबन्दी रहे। सन १९७४ में भारतीय मजदूर संघ से जुड़े। १९७९ में भारतीय मजदूर संघ के प्रदेश मंत्री तथा बाद में प्रदेश उपाध्यक्ष रहे। 

१९९८ से उन्होंने साहित्य सृजन शुरू किया। २००२ में वे साहित्य परिषद से जुडकर राष्ट्रीय मंत्री बने। ०१ मई २०१४ को भोपाल, मध्य प्रदेश में कैंसर के कारण उनका निधन हो गया। वर्मा जी अपने निधन के समय तक निराला सृजन पीठ, भोपाल के निदेशक थे। 

दिवाकर वर्मा की अब तक कुल ८ पुस्तकें प्रकाशित हो चुकी हैं। उनके ४ गीत संग्रह, १ गजल संग्रह, १ नाटक, १ दोहा संग्रह तथा १ मुक्त छंद कविता संग्रह।
मैनुएल उरीबे

अंगूठाकार|मैनुएल उरीबे
मैनुएल उरीबे गर्ज़ा (११ जून १९६५ – २६ मई २०१४) मैक्सिको के नागरिक थे। वो दर्ज इतिहास के सबसे अधिकत्तम अवस्था में मोटापे की बिमारी से ग्रस्थ व्यक्ति थे। उनका नाम सन् २००६ में उरीबे का वज़न ५६० किलो था जिसके साथ ही उनका नाम दुनिया के सबसे मोटे व्यक्ति के तौर पर गिनीज़ बुक ऑफ वर्ल्ड रिकार्ड्स में दर्ज़ हो गया।
२००३ यूईएफए कप फाइनल

२००३ यूईएफए कप फाइनल, 21 मई 2003 पर सेविला, स्पेन में एस्तदिओ ऑलिम्पिको डे सेविला में हुए एक फुटबॉल मैच था। यह पुर्तगाल के पोर्टो और स्कॉटलैंड के सेल्टिक के बीच खेला गया था। पोर्टो ने फाइनल अतिरिक्त समय में 3-2 से जीत लिया। 

80,000 सेल्टिक प्रशंसकों फाइनल के लिए सेविला की यात्रा की - उस समय यूईएफए "एकल मैच के लिए इकट्ठे हुए सबसे बड़ा यात्री समर्थन के रूप में वर्णित है। इस भारी भीड़ के लिए और जिसके तरह के साथ वे खुद का आयोजन किया, सेल्टिक प्रशंसकों फीफा और यूईएफए से एक पुरस्कार प्राप्त हुआ।


* २००२-०३ यूईएफए कप
हिपोक्रीत्ज़ की शपथ

हिपोक्रीत्ज़ की शपथ (Hippocratic Oath) ऐतिहासिक रूप से चिकित्सकों एवं चिकित्सा व्यसायियों द्वारा ली जाने वाली शपथ है। माना जाता है कि यह हिपोक्रीत्ज़ द्वारा लिखी गयी है। यह आयोनिक ग्रीक में लिखा गया है।
इस शपथ का हिन्दी अनुवाद इस प्रकार है-

: "मैं अपोलो वैद्य, अस्क्लीपिअस, ईयईआ, पानाकीआ और सारे देवी-देवताओं की कसम खाता हूँ और उन्हें हाज़िर-नाज़िर मानकर कहता हूँ कि मैं अपनी योग्यता और परख-शक्ति के अनुसार इस शपथ को पूरा करूँगा।"

:" जिस इंसान ने मुझे यह पेशा सिखाया है, मैं उसका उतना ही गहरा सम्मान करूँगा जितना अपने माता-पिता का करता हूँ। मैं जीवन-भर उसके साथ मिलकर काम करूँगा और उसे अगर कभी पैसों की ज़रूरत पड़ी, तो उसकी मदद करूँगा। उसके बेटों को अपना भाई समझूँगा और अगर वे चाहें, तो बगैर किसी फीस या शर्त के उन्हें सिखाऊँगा। मैं सिर्फ अपने बेटों, अपने गुरू के बेटों और उन सभी विद्यार्थियों को शिक्षा दूँगा जिन्होंने चिकित्सा के नियम के मुताबिक शपथ खायी और समझौते पर दस्तखत किए हैं। मैं उन्हें चिकित्सा के सिद्धान्त सिखाऊँगा, ज़बानी तौर पर हिदायतें दूँगा और जितनी बाकी बातें मैंने सीखी हैं, वे सब सिखाऊँगा।"

:" रोगी की सेहत के लिये यदि मुझे खान-पान में परहेज़ करना पड़े, तो मैं अपनी योग्यता और परख-शक्ति के मुताबिक ऐसा अवश्य करूँगा; किसी भी नुकसान या अन्याय से उनकी रक्षा करूँगा।"

:" मैं किसी के माँगने पर भी उसे विषैली दवा नहीं दूँगा और ना ही ऐसी दवा लेने की सलाह दूँगा। उसी तरह मैं किसी भी स्त्री को गर्भ गिराने की दवा नहीं दूँगा। मैं पूरी शुद्धता और पवित्रता के साथ अपनी ज़िंदगी और अपनी कला की रक्षा करूँगा।"

:" मैं किसी की सर्जरी नहीं करूँगा, उसकी भी नहीं जिसके किसी अंग में पथरी हो गयी हो, बल्कि यह काम उनके लिए छोड़ दूँगा जिनका यह पेशा है।"

:" मैं जिस किसी रोगी के घर जाऊँगा, उसके लाभ के लिए ही काम करूँगा, किसी के साथ जानबूझकर अन्याय नहीं करूँगा, हर तरह के बुरे काम से, खासकर स्त्रियों और पुरुषों के साथ लैंगिक संबंध रखने से दूर रहूँगा, फिर चाहे वे गुलाम हों या नहीं।"

:" चिकित्सा के समय या दूसरे समय, अगर मैंने रोगी के व्यक्तिगत जीवन के बारे में कोई ऐसी बात देखी या सुनी जिसे दूसरों को बताना बिलकुल गलत होगा, तो मैं उस बात को अपने तक ही रखूँगा, ताकि रोगी की बदनामी न हो।"

:" अगर मैं इस शपथ को पूरा करूँ और कभी इसके विरुद्ध न जाऊँ, तो मेरी दुआ है कि मैं अपने जीवन और कला का आनंद उठाता रहूँ और लोगों में सदा के लिए मेरा नाम ऊँचा रहे; लेकिन अगर मैंने कभी यह शपथ तोड़ी और झूठा साबित हुआ, तो इस दुआ का बिलकुल उल्टा असर मुझ पर हो।"
२००२ यूईएफए कप फाइनल

२००२ यूईएफए कप फाइनल, 8 मई 2002 पर रॉटरडैम, नीदरलैंड में डी कूईप में हुए एक फुटबॉल मैच था। यह नीदरलैंड के फेनूर्ड और जर्मनी के बोरुसिया डॉर्टमुंड के बीच खेला गया था। फेनूर्ड ने फाइनल 3-2 से जीत लिया। फाइनल फेनूर्ड के घरेलू मैदान जो रॉटरडैम में डी कूईप, में आयोजित किया गया था, इस फाइनल में एक के प्रतियोगी के घरेलू मैदान पर खेला गया था, 1998 में यूईएफए कप में एकल मैच फाइनल की शुरूआत के बाद से पहली बार था। अजाक्स 1995 में यूईएफए चैंपियंस लीग जीतने के बाद फेनूर्ड की जीत, सात साल में एक डच क्लब के लिए पहले यूरोपीय विजय के रूप में चिह्नित हुई।

* २००१-०२ यूईएफए कप
हरसिमरत कौर बादल

हरसिमरत कौर बादल (जन्म: २५ जुलाई १९६६) भारत की एक राजनीतिज्ञ हैं और वर्तमान में भारत सरकार के अंतर्गत खाद्य प्रसंस्करण उद्योग मंत्री हैं। वे भटिंडा लोक सभा निर्वाचन क्षेत्र से वर्ष २००९ से लगातार १५ वीं और १६वीं लोकसभा की सांसद हैं। वे शिरोमणि अकाली दल की सदस्य और पंजाब के पूर्व उप मुख्यमंत्री सुखबीर सिंह बादल की पत्नी हैं। 

पंजाब क्षेत्र में घट रहे लिंग अनुपात के विरुद्ध चलाए जा रहे "नन्ही छाँ अभियान" (हिंदी : नन्ही छाँव) के लिए इनका उल्लेख किया जाता है।
कुक्कू माथुर की झंड हो गई

कुक्कू माथुर की झंड हो गई 2014 की हिन्दी हास्य, रूमानी, नाटक फ़िल्म है जिसके निर्देशक अमन सचदेव और निर्माता एकता कपूर हैं। यह मनोरंजन के साथ-साथ एक संदेश देने वाली एक हल्की-फुल्की फ़िल्म है। इसमें फ़िल्म के नायक एक हल्के अंदाज़ में बोध प्राप्ती होती है। वह सच्चाई के लिए प्रत्येक अपने सपने को भी ठुकरा देता है।
जलवायु परिवर्तन

जलवायु परिवर्तन औसत मौसमी दशाओं के पैटर्न में ऐतिहासिक रूप से बदलाव आने को कहते हैं। सामान्यतः इन बदलावों का अध्ययन पृथ्वी के इतिहास को दीर्घ अवधियों में बाँट कर किया जाता है। जलवायु की दशाओं में यह बदलाव प्राकृतिक भी हो सकता है और मानव के क्रियाकलापों का परिणाम भी। ग्रीनहाउस प्रभाव और वैश्विक तापन को मनुष्य की क्रियाओं का परिणाम माना जा रहा है जो औद्योगिक क्रांति के बाद मनुष्य द्वारा उद्योगों से निःसृत कार्बन डाई आक्साइड आदि गैसों के वायुमण्डल में अधिक मात्रा में बढ़ जाने का परिणाम है।
जलवायु परिवर्तन के खतरों के बारे में वैज्ञानिक लगातार आगाह करते आ रहे हैं |
व्यावहारिक मनोविज्ञान

अंगूठाकार|मनोविज्ञान्
मनोवैज्ञानिक सिद्धांतों का विभिन्न मानवीय समस्याओं के सुलझाने में प्रयोग करना व्यावहारिक मनोविज्ञान (Applied psychology) के क्षेत्र में आता है। व्यावहारिक मनोविज्ञान, मनोविज्ञान का ही एक पहलू है। हैपनर के अनुसार, ‘‘व्यावहारिक मनोविज्ञान के लक्ष्य मानव क्रियाओं का वर्णन, भविष्य कथन और मानव क्रियाओं पर नियंत्रण है जिससे हम अपने जीवन को बुद्धिमता पूर्वक समझ सकें और निर्देशित कर सकें तथा दूसरे के जीवन को प्रभावित कर सकें।’’ जिस तरह विज्ञान के सैद्धांतिक तथा व्यावहारिक दोनों पहलू होते हो उसी प्रकार मनोविज्ञान में सैद्धांतिक के साथ-साथ व्यावहारिक पहलू भी है।
निशा देसाई बिस्वाल

निशा देसाई बिस्वाल एक भारतीय-अमेरिकी हैं जो संयुक्त राज्य अमेरिका में दक्षिण और मध्य एशियाई मामलों की सहायक सचिव हैं। पहले वो यूएसएआईडी की सहायक प्रशासक थीं। उन्हें 19 जुलाई 2013 को अमेरिकी राष्ट्रपति बराक ओबामा ने उन्हें दक्षिण और मध्य एशियाई मामलों की सहायक सचिव के लिए नामित किया। बिस्वाल अमेरिका में जन्मी लेकिन उनके माता-पिता भारत के हैं।
thumb|right|अन्यों के साथ बिस्वाल।
ऊमेओ डिज़ाइन संस्था

ऊमेओ डिज़ाइन संस्था ऊमेओ विश्वविद्यालय में एक संस्था है। यह 1989 में खुली थी।
ऊमेओ डिज़ाइन संस्था ऊमेओ विश्वविद्यालय के मुख्य कैंपस और ऊमेओ शहिर के केंद्र के बीच में स्थित है।

ऊमेओ डिज़ाइन संस्था ऐसा इकलोता स्कैन्डिनेवियन स्कूल है जिसको बिजनसवील मैगजीन ने दुनिया के 60 सभ से अच्छे डिज़ाइन स्कूल में से एक रखा है (2006, 2007 ਅਤੇ 2009), और इसको दुनिया को 18 सभ से अच्छे स्कूलों में से एक भी कहा गया है। 2011 में इसको रेड डाट संस्था द्वारा "यूरोपा और अमेरिका" क्षेत्र का दूसरा सभ से अच्छा डिज़ाइन स्कूल माना गया और 2012 में इसने प्रथम स्थान प्राप्त किया।
अब्राहम इब्न एजरा

अब्राहम इब्न एजरा हिब्रू : אברהם אבן עזרא or ראב"ע, अरबी : अबेनेज्रा ; 1089 – 1164) अपने समय का प्रसिद्ध यहूदी कवि और विद्वान् था।

उसका पूरा नाम अब्राहम बिनमेअर इब्न एजरा था। वह तोलेदो (स्पेन) में पैदा हुआ था। अपनी जन्मभूमि में यथेष्ट कीर्ति उपार्जित कर सन् ११४० में वह भ्रमण के लिए निकला। सबसे पहले वह उत्तरी अफ्रीका के देशों में गया। कुछ वर्षों तक वहाँ ठहरने के पश्चात् वह इटली, फ्रांस और इंग्लैड भी गया। लगभग २५ वर्ष तक विदेशों में रहकर उसने अपनी विद्वता की कीर्तिध्वजाएँ फहराई। वह उच्च कोटि का विचारक ओर जनप्रिय कवि था। आधुनिक इब्रानी व्याकरण के जनक हय्यूज की पुस्तकों का उसने अरबी से इब्रानी भाषा में अनुवाद किया और स्वयं उनपर टीकाएँ लिखीं। अबेनेज्रा की रचनाओं में दर्शन, गाणित, ज्योतिष आदि विषयों के ग्रंथ हैं। किंतु उसकी प्रसिद्धि का मुख्य कारण यहूदी धर्मग्रंथों पर लिखी उसकी टीकाएँ हैं। पुराने अहदनामें के प्रमुख यहूदी पैगंबरी की पुस्तकों पर अबेनेज्रा के भाष्य बड़े चाव से पढ़े जाते हैं।
ब्रजनाथ रथ

ब्रजनाथ रथ (१२ जनवरी १९३६ – ३१ मई २०१४) भारतीय कवि थे जो ओडिया भाषा में लिखते थे। ब्रजनाथ रथ को ओडिया साहित्य अकादमी पुरस्कार, विशुभा पुरस्कार, गोकरनिका पुरस्कार, दक्षिण कोरियाई राजदूत, ग्लोबल कोर्परेशन सोसाइटी इंटरनेशनल, सियोल, कोरिया गणराज्य द्वारा दिया गया प्रथम सुन्दरमणि साहित्य पुरस्कार सहित विभिन्न पुरस्कारों से अन्तर्राष्ट्रीय पहचान मिली।

रथ को २०१० में उपहासात्मक और दार्शनिक विधा की प्रगतिशील कविता संग्रह सामान्य असामान्य के लिए २०१० में टैगोर साहित्य पुरस्कार से नवाजा गया।

३१ मई २०१४ को उनका ७८ वर्ष की आयु में निधन हो गया।
रीडिंग रेनबो

रीडिंग रेनबो (अंग्रेज़ी: Reading Rainbow) एक अमेरिकी बच्चों के टेलीविजन श्रृंखला अमेरिका में पीबीएस पर प्रसारित होता है से ६ जून, १९८३ को १० नवंबर, २००६। श्रृंखला प्रत्येक प्रकरण बाल साहित्य से प्रेरित कहानी पर ध्यान केंद्रित, पढ़ने के लिए बच्चों को प्रोत्साहित करती है।

श्रृंखला के द्वारा प्रस्तुत किया जाता है लिवर बरटॉन, एक सेलिब्रिटी के साथ प्रत्येक प्रकरण। शो से विभिन्न पात्रों के बीच भाव शामिल किया जा सकता है: माइकल अंसारा, स्वाद फलव, बिल कॉस्बी, हल्क होगन, हेक्टर एलीज़ोंडो, पीटर फलक, रिचर्ड गेरे, रिचर्ड लायनेल, भागो डीएमसी, बॉबी म्क्फ्रिन और ज़ेल्डा रुबिनस्टाइन। इंद्रधनुष पढ़ना पीबॉडी पुरस्कार और एमी पुरस्कार छब्बीस, श्रेणी में हैं, जिनमें से दस जीता है "बच्चों के लिए सबसे अच्छा श्रृंखला।" 

खंडों या कहानियों में से एक नंबर के माध्यम से पता लगाया गया था जो एक किताब, या अन्य बच्चों के साहित्य, से एक विषय पर केंद्रित प्रत्येक प्रकरण। इस शो में भी बच्चों को वे पुस्तकालय में गया था जब के लिए देखने के लिए पुस्तकों की सिफारिश की। यह तीसरी सबसे लंबे समय तक चल ​​रहा है बच्चों की श्रृंखला है में पीबीएस इतिहास, के बाद मिस्टर रोजर्स 'नेबरहुड और सीस्मी स्ट्रीट संयुक्त राज्य अमेरिका में। यह भी था पहले पीबीएस शो में से एक प्रसारित किया स्टीरियो में।
हांस माकार्ट

right|thumb|300px|हांस माकार्ट
right|thumb|300px|हांस माकार्ट की एक पेंटिंग

हांस माकार्ट (Hans Makart ; १८४०-१८८४) आस्ट्रिया का १९वीं शताब्दी का श्रेष्ठ चित्रकार, डिजाइनर और सज्जाकार था।

हांस माकार्ट का जन्म साल्जबर्ग में हुआ था। जब इसने वियना कला अकादमी में प्रवेश किया, जर्मन कला का बौद्धिक स्तर ऊँचा था, फिर भी वहाँ अकादमी कला का ही प्रचलन था। रंगों की तीव्र भावासक्ति के कारण माकार्ट वियना छोड़कर म्यूनिख में दो साल रहा। कला पथदर्शक पाइलॉटी का ध्यान भी उसके चित्रों की ओर गया। अपनी कृतियों में आलंकारिक शैली को उसने अपनाया। वियना के राजा ने उसका 'रोमिओ जूलिएट' शीर्षक चित्र खरीदकर उसे वियना आने के लिये निमंत्रित किया। फिर तो वियना के कलाजगत् में वह अग्रणी माना जाने लगा। उसके विशाल चित्रों के रंग आह्लाददायी थे और रंगों की चमक में एक मोहक शक्ति थी। किंतु सस्ते रंगों का उपयोग करने से उसकी कृतियाँ नष्ट हो गई है, वियेना, बर्लिन, हंबर्ग और स्टटगार्ट की आर्ट गेलरियों में उसकी कृतियाँ सुरक्षित हैं। उसके कई प्रसिद्ध चित्रों में 'क्लिओपेट्रा का अंत' भी एक है।
प्रोटॉन उत्सर्जन

thumb|350px|The decay of a proton rich nucleus A populates excited states of a daughter nucleus B by β+ emission or electron capture (EC). Those excited states that lie below the separation energy for protons (Sp) decay by γ emission towards the groundstate of daughter B. For the higher excited states a competitive decay channel of proton emission to the granddaughter C exists, called β-delayed proton emission.

प्रोटॉन उत्सर्जन (Proton emission या प्रोटॉन रेडियोसक्रियता) एक प्रकार की रेडियोसक्रिय क्षय है जिसमें नाभिक से प्रोटॉन उत्सर्जित होता है (निकलता है)।
आहार योजना

अंगूठाकार|आहर परिवहन वाहन
आहार योजना (आहार, जिसका अर्थ  ओडिया में "खाना" है।) ओडिशा सरकार  के द्वारा पांच रुपए में शहरी गरीबों या मजदुरों के लिए सस्ते में दोपहर का भोजन उपलब्ध कराने का एक राजसहायता योजना है। यह 1 अप्रैल, 2015 में ओडिशा के मुख्यमंत्री नवीन पटनायक के द्वारा  उत्कल दिवस के उपलक्ष में उद्घाटन किया गया था।   भोजन की वास्तविक लागत के ₹ 20 है,  लेकिन सब्सिडी से यह ₹ 5 में दिया जाता है। यह प्रति दिन ६०,००० से ज्यादा शहरी मजदुरों को खाना उपलब्ध कराता  है।
अतिवृद्धि

अतिवृद्धि (Hypertrophy) का मतलब अपने घटक कोशिकाओं के बढ़ने के कारण एक अंग या ऊतक के आयतन में वृद्धि हो जाती है।
यह अतिवर्धन (हाइपरप्लासिया) से अलग है , इस में कोशिकाओं लगभग एक ही आकार रहते हैं लेकिन संख्या में वृद्धि हो जाती है। 
अतिवृद्धि और हाइपरप्लासिया दो अलग प्रक्रिया है, वे अक्सर एक साथ होते हैं। जैसे कि गर्भावस्था के दौरान हार्मोनल प्रेरित प्रसार और गर्भाशय की कोशिकाओं की वृद्धि के मामले में।

उत्केन्द्री अतिबृद्धि एक प्रकार है अतिबृद्धि जहां दीवारों और कक्ष खोखला अंग का विकास से गुजरते है जहा आकार और मात्रा बढ़ा रहे हैं। 
यह दिल के बाएं वेंट्रिकल के लिए विशेष रूप से लागू किया जाता है।
डिफरेंट स्ट्रोक्स

डिफरेंट स्ट्रोक्स (अंग्रेजी: Diff'rent Strokes) पर प्रसारित कि एक अमेरिकी टेलीविजन सिटकॉम है एनबीसी से ३ नवंबर १९७८, को ४ मई, १९८५ और पर एबीसी से २७ सितम्बर, १९८५, को ७ मार्च, १९८६।

यह १९९५ से १९९९ के माध्यम से सोनी एंटरटेनमेंट चैनल और दूरदर्शन पर भारत में प्रसारित किया गया है, हिंदी में डब की गई।
मखष्कला

मखष्कला (Makhachkala) कैस्पियन सागर पर स्थित रूस के दगेस्तान नामक प्रांत की राजधानी, महत्वपूर्ण नगर एवं बंदरगाह है। सन् १८५७ में इसका नाम पेट्रोवस्क (Petrovsk) था, जो सन् १९२१ में बदलकर मखष्कला हो गया। तभी से यह दगेस्तान की राजधानी भी है। यह प्रांत का व्यापारिक एवं औद्योगिक केंद्र है। यहाँ पर खनिज तेल साफ करने के अनेक कारखाने हैं, जो ग्रोजिनी तेल क्षेत्र से संबंधित हैं। यह नगर सूती ऊनी कपड़े बनाने एवं वायुयान निर्माण के लिये भी प्रसिद्ध है। 

श्रेणी:रूस के नगर
अफ्रीका टी-20 कप

अफ्रीका टी-20 कप ट्वेंटी-20 क्रिकेट क्रिकेट दक्षिण अफ्रीका की ओर से आयोजित टूर्नामेंट है। यह दक्षिण अफ्रीकी प्रांतीय टीमों और टीमों अन्य अफ्रीकी देशों का प्रतिनिधित्व करने, केन्या, नामीबिया, और जिम्बाब्वे सहित का एक संयोजन की सुविधा है।

टूर्नामेंट के पहले संस्करण में वर्ष 2015-16 में दक्षिण अफ्रीका के घरेलू सत्र के लिए एक पर्दा उठाने वाले के रूप में सितंबर और अक्टूबर 2015 में खेला गया था। यह नॉर्थर्न्स, जो क्वाजुलु नटाल फाइनल में इनलैंड को सात विकेट से हराया ने जीती। टूर्नामेंट के दूसरे संस्करण में सितंबर और अक्टूबर 2016 में खेला गया था। यह पूर्वी प्रांत है, जो 31 रन से फाइनल में उत्तरी केप हराया ने जीती।
बिनय कुमार सरकार

बिनय कुमार सरकार (26 दिसम्बर, 1887 – 1949) भारत के समाजविज्ञानी, प्राध्यापक एवं राष्ट्रवादी चिन्तक थे। उन्होने कोलकाता में अनेकों संस्थाओं की स्थापना की जिनमें बंगाली समाजशास्त्र संस्थान (Bengali Institute of Sociology), बंगाली एशिया अकादमी, बंगाली दाँते सोसायटी (Bengali Dante Society), तथा बंगाली अमेरिकी संस्कृति संस्थान (Bengali Institute of American Culture) प्रमुख हैं।

पैतृक निवास बिक्रमपुर, ढाका। पिता सुधन्य कुमार सरकार। १९०१ ई मालदह जिला स्कूल से प्रथम स्थान प्राप्त करके १९०५ ई में प्रेसिडेन्सी कालेज में प्रवेश। वहाँ से छात्रवृत्ति के साथ बी ए तथा १९०६ ई में एम ए किया। वे अंग्रेजी और बंगला के अलावा ६ अन्य भाषाएँ जानते थे। विद्यार्थीजीवन में (१९०२) उन्होने ‘डन सोसाइटि’ में योगदान दिया। १९०७-११ ई तक बंगीय जातीय शिक्षा-परिषद में अध्यापन के समय मालदह में अनेक विद्यालयों की स्थापना की तथा राष्ट्रीय शिक्षा-बिषयक अनेकों ग्रन्थ रचे। उन्होने कई यूरोपीय लेखकों के ग्रन्थों का अनुवाद भी किया। १९०९ ई में इलाहाबाद के पाणिनि कार्यालय के गवेषक रहे। १९१४ ई से १९२५ ई तक उन्होने विश्वभ्रमण किया एवं विश्व के विभिन्न विश्वविद्यालयों में अध्यापन किया। १९२६-१९४९ ई तक कोलकाता विश्वविद्यालय के अर्थशास्त्र विभाग के अध्यापक रहे। उन्होने 'धनविज्ञान परिषद' की स्थापना की प्रतिष्ठाता ओ ‘आर्थिक उन्नति’ नामक मासिक पत्रिका का सम्पादन किया। उनके द्वारा रचित ग्रन्थों की संख्या १०० से अधिक है। विदेश में भारत की स्वाधीनता संग्रामी क्रान्तिकारियों की तरह-तरह से सहायता की। उनके अनुज धीरेन सरकार प्रवासी क्रांतिकारियों में अन्यतम थे। उन्होने बहुत से छात्रों को उच्चशिक्षा प्राप्त करने के लिये विदेश भेजा। स्वाधीन भारत की वाणी के प्रचार के लिये अमेरिका सफर के समय उनका देहान्त हो गया।
न्यूट्रॉन उत्सर्जन

न्यूट्रॉन उत्सर्जन (Neutron emission), परमाणुओं एक प्रकार का रेडियोसक्रिय क्षय है जिसमें नाभिक से न्यूट्रॉन का उत्सर्जन (निकासी) होती है। न्यूट्रॉन उत्सर्जन वे परमाणु नाभिक करते हैं जिनमें स्थायित्व के लिये आवश्यक न्यूट्रानों से बहुत अधिक न्यूट्रॉन होते हैं।इस प्रकार वे अधिक स्थायित्व को प्राप्त होते हैं। बेरेलियम-१३ (माध्य आयु ) ) तथा हिलियम-५ (माध्य आयु ) न्यूट्रॉन का उत्सर्जन करने वाले दो परमाणु समस्थानिक हैं।

न्यूट्रॉन उत्सर्जन की क्रिया में परमाणु बदलकर दूसरा तत्व नहीं बनता क्योंकि इसमें प्रोटॉनों की संख्या में कोई परिवर्तन नहीं होता। हाँ, न्यूट्रॉन उत्सर्जन के फलस्वरूप परमाणु एक नये समस्थानिक में परिवर्तित हो जाता है। उदाहरण के लिये बेरेलियम-१३, बेरेलियम-१२ में बदल जाता है। 

: (A, Z) → (A − 1, Z) + n

: 5He → 4He + 1n
अनिल कुमार मौर्य

अनिल कुमार मौर्य,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के मिर्जापुर जिले के राजगढ़ विधान सभा निर्वाचन क्षेत्र से बसपा की ओर से चुनाव में भाग लिया। [ 
http://myneta.info/uttarpradesh2017/candidate.php?candidate_id=5622]anil Kumar maurya</ref>
अम्बिका चौधरी

अम्बिका चौधरी,भारत के उत्तर प्रदेश की पंद्रहवी विधानसभा सभा में विधायक रहीं। 2007 उत्तर प्रदेश विधान सभा चुनाव में इन्होंने उत्तर प्रदेश के बलिया जिले के कोपाचीट विधान सभा निर्वाचन क्षेत्र से सपा की ओर से चुनाव में भाग लिया।
कैलाश सिंह राजपूत

कैलाश,सिहं,रावत
कैलाश सिंह राजपूत,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के कन्‍नौज जिले के उमर्दा विधान सभा निर्वाचन क्षेत्र से बसपा की ओर से चुनाव में भाग लिया।
चन्‍द्रदेव राम यादव

चन्‍द्रदेव राम यादव,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के आजमगढ़ जिले के मुबारकपुर विधान सभा निर्वाचन क्षेत्र से बसपा की ओर से चुनाव में भाग लिया। 

2019 लोकसभा चुनाव में BSP से कैसरगंज उत्तर प्रदेश लोकसभा के झंडे से चुनाव में उतरे ll
ज्‍योत्‍सना श्रीवास्‍तव

ज्‍योत्‍सना श्रीवास्‍तव,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के वाराणसी जिले के वाराणसी कैण्‍टोनमेंट विधान सभा निर्वाचन क्षेत्र से भाजपा की ओर से चुनाव में भाग लिया।
जमुना निषाद

जमुना निषाद,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के गोरखपुर जिले के पिपराइच विधान सभा निर्वाचन क्षेत्र से बसपा की ओर से चुनाव में भाग लिया। जमुना निषाद जी निषादों के मसीहा माने जाते थे ।योगी आदित्यनाथ को दी थी कड़ी टक्कर

गोरखपुर संसदीय सीट पर 1999 में हुए चुनाव में जमुना प्रसाद निषाद ने योगी आदित्यनाथ को कड़ी टक्कर दी थी। इस चुनाव में सपा प्रत्याशी के तौर पर वह करीब सात हजार मतों से चुनाव हारे थे।जमुना जी 2007 के मायावती शासनकाल में मत्स्य मंत्री रहे(बसपा)
दद्दू प्रसाद

दद्दू प्रसाद,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के चित्रकूट जिले के मानिकपुर(अ0जा0) विधान सभा निर्वाचन क्षेत्र से बसपा की ओर से चुनाव में भाग लिया।
अजय प्रताप सिंह उर्फ लल्‍ला भइया

कुंवर अजय प्रताप सिंह उर्फ लल्‍ला भइया,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के गोण्‍डा जिले के करनैलगंज विधान सभा निर्वाचन क्षेत्र से कांग्रेस की ओर से चुनाव में भाग लिया। 
वर्ष 1989 के चुनाव में करनैलगंज विधानसभा क्षेत्र से कुंवर अजय प्रताप सिंह उर्फ लल्ला भैया ने निर्दलीय प्रत्याशी के रूप में राजनीति में कदम रखा और कांग्रेस प्रत्याशी को हराया। करनैलगंज का क्षेत्र मूलरूप से गन्ने की मिठास व सरयू घाघरा नदी के पावन संगम सूकरखेत, पसका वाराह क्षेत्र के रूप में विख्यात है। इस पावन धरती पर महाकवि तुलसी की जन्मभूमि राजापुर, गुरु नर हरिदास का आश्रम, श्रृंगी ऋषि आश्रम सिंगरिया, मां वाराही मंदिर समेत विभिन्न पौराणिक व ऐतिहासिक स्थल हैं। करनैलगंज क्षेत्र के दायरे में कई छोटे छोटे कस्बे, हॉट बाजार हैं। यहां पान, चाय, होटल से लेकर नाई की दुकान तक, गली गलियारे से खेत खलिहान तक, युवा, वृद्ध, महिला, पुरुष, नौजवान की जुबान पर राजनीतिक चर्चा जोरों पर है।

बताया जा रहा है कि कुंवर अजय प्रताप सिंह उर्फ लल्ला भैया बरगदी कोट करनैलगंज के कुंवर कन्हैया कहे जाते हैं। इनको राजनीति विरासत में मिली है। इनके पिता श्री मदन मोहन सिंह 1967 में निर्दलीय चुनाव लड़े और अच्छे मतों से जीते। कुंवर अजय प्रताप सिंह लल्ला भैया ने भी पिता के तर्ज पर अपना राजनीतिक सफर निर्दलीय प्रत्याशी के रूप में शुरू किया और चुनाव जीतने में सफल रहे हैं। उस समय युवा वर्ग सबसे ज्यादा उत्साहित रहा है, जब लल्ला भैया सबसे कम उम्र के विधायक बने थे। लाला भैया वर्ष 1991 में पाला बदल कर भाजपा में शामिल हुए। 1993 में कुंवर अजय प्रताप सिंह चुनाव जीत गए। 1996 में अजय प्रताप सिंह चुनाव लड़े और जीते। वर्ष 2002 में भाजपा ने अंतिम समय पर टिकट दिया क्योंकि वह बीमार भी थे इसलिए जनता के बीच जा भी नहीं पाए और कुंवर अजय प्रताप सिंह उर्फ लल्ला भैया कुछ वोट से हार गए

वर्ष 2007 लल्ला भैया एक बार फिर पाला बदल कर हाथी पर सवार होकर ब्रिज कुंवर को बसपा से जिताने में कामयाब रहे। लेकिन वर्ष 2012 के चुनाव में अजय प्रताप सिंह को फिर हार का सामना करना पड़ा और योगेश प्रताप सिंह सपा से चुनाव जीत कर उप्र सरकार में मंत्री बने, लेकिन बीच में ही बर्खास्त कर दिए गए। अब जब 2017 के चुनाव की बारी है और नाराज योगेश प्रताप को सपा छोड़ भाजपा में जाने का कयास लगाया जा रहा था। इससे पूर्व प्रतिद्वंदी अजय प्रताप सिंह ने बसपा से पाला बदलकर भाजपा का दामन थाम कर अपनी दावेदारी पेश कर दी है। हालांकि पहले से ही टिकट की आस लगाए पुराने कार्यकर्ता अब हतप्रभ हैं कि पार्टी दलबदलू को टिकट देगी या फिर पुराने कार्यकर्ता को टिकट देगी।

बताते चलें वर्ष 1967 में मदन मोहन सिंह, वर्ष 69 में संसोपा से मंगल, वर्ष 74 में कांग्रेस से रघुराज प्रताप, वर्ष 77 में त्रिवेणी सिंह, उमेश्वर प्रताप सिंह वर्ष 80,85 में कांग्रेस से जीते जबकि अजय प्रताप सिंह लल्ला भैया वर्ष 89,91,93 और 96 में विधायक बने। वहीं उमेश्वर प्रताप सिंह के पुत्र योगेश प्रताप सिंह 2002 में बसपा से जीते लेकिन सपा की मदद करने से टिकट काट कर अजय प्रताप की बहन कुंवर ब्रिज सिंह को टिकट मिल गया जिससे योगेश को चुनाव हारना पड़ा, लेकिन वर्ष 2012 में पुनः योगेश चुनाव जीत गए। लेकिन इस बार पुनः अजय प्रताप सिंह के घर वापसी से यहां के चुनाव में भाजपा के प्रत्याशी को लेकर चर्चाएं तेज हो गयी हैं कि पार्टी दलबदलुओं पर विश्वास करती है या फिर पुराने कार्यकर्ताओं पर।
धीरेन्‍द्र प्रताप सिंह

धीरेन्‍द्र प्रताप सिंह,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के बलरामपुर जिले के बलरामपुर विधान सभा निर्वाचन क्षेत्र से बसपा की ओर से चुनाव में भाग लिया।
प्रेमलता कटियार

प्रेमलता कटियार,भारत के उत्तर प्रदेश की पंद्रहवी विधानसभा सभा में विधायक रहीं। 2007 उत्तर प्रदेश विधान सभा चुनाव में इन्होंने उत्तर प्रदेश के कानपुर नगर जिले के कल्‍याणपुर विधान सभा निर्वाचन क्षेत्र से भाजपा की ओर से चुनाव में भाग लिया।

प्रेमलता कटियार जी का राजनीतिक जीवन

प्रेमलता कटियार ने अपने राजनीतिक जीवन की शुरुआत इंदिरा गांधी के समय में आपातकाल के विरोध में प्रदर्शन करके की। तभी वह भारतीय जनता पार्टी से भी जुड़ गयीं। कटियार जी ने कल्याणपुर, कानपुर, उत्तर प्रदेश की विधानसभा सीट से भारतीय जनता पार्टी के उम्मीदवार के रूप में चुनाव लड़ा।

प्रेमलता कटियार अपने राजनीतिक जीवन के सफर में उत्तर प्रदेश से 5 बार विधायक चुनी गईं। प्रेमलता कटियार उत्तर प्रदेश सरकार में तीन बार मंत्री भी रह चुकी हैं। प्रेमलता कटियार उत्तर प्रदेश की पिछड़ी जाति कुर्मी से हैं। अब उनकी बेटी नीलमा कटियार कल्याणपुर, कानपुर, उत्तर प्रदेश की विधानसभा क्षेत्र से विधायक हैं, और योगी आदित्यनाथ के मंत्रिमंडल में भी शामिल हैं।
बैजनाथ दुबे

बैजनाथ दुबे,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के गोण्‍डा जिले के कटरा बाजार विधान सभा निर्वाचन क्षेत्र से सपा की ओर से चुनाव में भाग लिया।
प्रदीप जैन ‘आदित्‍य’

प्रदीप जैन ‘आदित्‍य’,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के झांसी जिले के झांसी विधान सभा निर्वाचन क्षेत्र से कांग्रेस की ओर से चुनाव में भाग लिया। 
 सांसद (2009-2014) कांग्रेस 
लोकसभा क्षेत्र झाँसी- ललितपुर संसदीय क्षेत्र 
पुर्बधिकारी- चंद्रपाल सिंह 
उत्तराधिकारी - उमा भारती 
केंद्रीय ग्रामीण विकास राज्यमंत्री (भारत सरकार) 
 प्रधान मंत्री मनमोहन सिंह यूपीए 2

2009 में चंद्रपाल सिंह को हराया 2014 में उमा भारती से हारे फिर 2017 में झाँसी नगर निगम मेयर का चुनाब भी हारे |